
Pöördumine Eesti Vabariigi kultuuriministrile
Heidy Purgale                                                                                                                                      Juuli 2026.


Austatud kultuuriminister Heidy Purga,

Ma palun Teie abi.
Seoses Viljandi Linnavalitsuse tegevusega hävitada Viljandis 71 aastat  edukalt tegutsenud Viljandi Nukuteater.
Ma olen seda teatrit juhtinud edukalt 50+ aastat direktori, lavastaja, nukumeistri ja kunstnikuna ning nüüd oleme olukorras, kus Viljandi Linnavalitsus on otsustamas teater praegusel kujul hävitada heidetes ette eelarve vähesust ning teatri taseme ebasobivust.
Oleme nende pikkade tegevusaastate jooksul viljelenud Eestis tipptasemel nukukunsti ja meie publik ning festivalide külastajad/osalised on olnud ääretult rahul meie taseme ning etendustega nii meie koduteatris kui ka rahvusvaheliselt.
Mina ja meie teater ei saa nõustuda sellise Viljandi Linnavalituse hooletu otsusega ega ole nõus, et meie teatri tase tehakse nii alatult maha (kui küsimus on majanduslik, siis teadke, et me oleme alati hakkama saanud igasugustes finants-olukordades ning igasuguse eelarvega, kuna enamus lavastused teen ma kõik algusest lõpuni ise, mis on 3-4 inimese töö).
Kuna ma olen pikalt seda ametit pidanud professionaalselt kõrgel tasemel, siis on minus ka mõistmist, et äkki mina enam oma ametisse ei sobi, seega mõistaksin, kui jutt käiks minu asendamisest kellegi teisega- aga see, tundub ei ole hetkel aktuaalne teema.
Viljandi Nukuteatril on palju usaldavat, tunnustavat ja toetavat publikut (meil on olemas üle 400 allkirjaga toetusdokumendid) nii meie omal, Eestimaal, kui ka rahvusvaheliselt, seega võin käsi südamel öelda, et läheme inimestele ja teistele nukuteatritele vägagi korda.

Palun Teie abi, et sekkuksite Viljandi Linnavalitsuse hooletusse tegevusse ja säilitaksite Viljandi Nukuteatri meie olemasoleval kujul ja meie olemasolevates ruumides.
Nii mina, kui Viljandi Nukuteater oleme valmis igasugusteks edasiviivateks muutusteks ning aruteludeks, mida kahjuks Viljandi Linnavalitsus korrektselt läbi viia ei oska/ei taha.
Infoks ütlen ka, et Viljandi Linnavalitsus on algatanud subjektiivse hanke, et Viljandi Nukuteatrit olemasoleval kujul hävitada ning ‘’ümber teha’’ ,mis näeb välja pehmelt öeldes isikliku jonni ning tagurliku ebaprofessionaalse pädevusena.

Mina ja meie Viljandi Nukuteater hoolime väga Viljandi linna ning meie kõigi Eesti perede järeltulevate põlvkondade kunstilisest harimisest, oma publikust ja oleme kategooriliselt vastu meie ainsa tõelise Eesti Nukuteatri hävitamisele- sest kui hävitame oma erilise nukukunsti kultuuri, siis hävitame ka osa oma rahvuslikkusest, osa meie tulevasest põlvkonnast.

Tänan Teid südamest ja jään lootma Teie abile,

Altmar Looris
(Viljandi Nukuteatri loominguline juht)
ja Viljandi Nukuteatri kollektiiv

/digitaalselt allkirjastatud/

